Velame (constelación)

Vela é unha constelación austral, unha das catro partes na que foi dividida a constelación de Argo Navis (o navío Argos), sendo as outras Carina (a quilla), Puppis (a popa) e Pyxis (o compás marítimo). Características notables
Vela comparte a designación de Bayer das súas estrelas coas outras tres constelacións que formaban parte da Argo Navis, polo que non ten estrelas α o β. a súa estrela máis brillante é γ Velorum, de magnitude 1. 75, un sistema estelar quíntuplo cunha compoñente principal que é a estrela de Wolf-Rayet máis brillante do firmamento. Nesta constelación atópase AI Velorum, prototipo dun grupo de estrelas púlsantes denominadas variables AI Velorum.
A identificación óptica do Pulsar de Vela, asociado ó Resto da Supernova de Vela, foi a proba directa da relación entre supernovas e pulsares. Estrelas principais
γ Velorum (Regor ou Suhail Al Muhlif), a estrela máis brillante da constelación con magnitude 1, 75. É un sistema estelar cunha compoñente principal (γ2 Velorum) é a estrela de Wolf-Rayet máis brillante e próxima.
δ Velorum, segunda estrela máis brillante con magnitude 1, 95 é un sistema estelar formado por unha estrela binaria eclípsante e unha anana branco-amarela.
κ Velorum, de magnitude 2. 47, estrela subxigante branco-azulada.
λ Velorum (Suhail ou Alsuhail), terceira estrela máis brillante da constelación con magnitude 2. 23, unha superxigante laranxa a 570 anos luz.
μ Velorum, de magnitude 2. 69, estrela binaria formada por unha xigante amarela e unha anana amarela.
ο Velorum, a estrela máis brillante do cúmulo IC 2391, tamén chamado Cúmulo de Ómicron Velorum.
φ Velorum (Tseen Kee), de magnitude 3. 52, superxigante branco-azulada a case 2000 anos luz de distancia.
ψ Velorum, estrela binaria con dúas compoñentes brancas separadas 0, 68 segundos de arco.
N Velorum (HD 82668), xigante laranxa de magnitude 3, 13.
e Velorum (HD 73634), xigante luminosa branca de magnitude 4, 17.
AI Velorum, estrela variable púlsante prototipo dun grupo de variables que levan o seu nome (variables AI Velorum).
IM Velorum, variable Alfa2 Canum Venaticorum de oscilacións rápidas; xunto ó período principal de 2, 85 días a estrela amosa pulsacións cada 11, 67 minutos.
HD 75289 (HR 3497), anana amarela cun planeta extrasolar.
HD 83443, anana laranxa cun planeta cunha órbita moi próxima á estrela.
Gliese 320, anana laranxa distante 36, 3 anos luz do Sistema Solar.
V390 Velorum, estrela en rápida transición dende xigante vermella a anana branca.
CPD-572874 (CD-573107), superxigante azul vella que está comezando a desprenderse da súa envoltura externa. Obxectos Notables do espazo profundo
Nebulosa planetaria NGC 3132, situada na fronteira con Antlia, tamén é coñecida coma Nebulosa do Anel do Sur e é considerada a versión meridional da Nebulosa do Anel de Lyra.
Resto da Supernova de Vela, no centro da cal fica o Pulsar de Vela, esta nebulosa nacida da explosión dunha nova é posible que se poida ver dende a Terra dende hai uns 10. 000 anos; o pulsar foi o primeiro en ser identificado opticamente.
Nebulosa de Gum, unha nebulosa de emisión difícil de observar, créese que pode se-lo resto dunha nova ocorrida hai un millón de anos aproximadamente.
IC 2391 (Cúmulo de Ómicron Velorum), cúmulo aberto visible a simple vista. Historia
Vela é unha das catro constelacións que formaban parte da vella constelación de Argo Navis, o barco dos Argonautas, evidentemente esta constelación fai referencia á vela do citado navío. Falsa Cruz
δ Velorum e κ Velorum, xunto con Avior (ε Carinae) e Aspidiske (ι Carinae) forman o asterismo da Falsa Cruz, versión aumentada pero máis feble da Cruz do Sur, a confusión entre ambas as dúas ás veces dá lugar a erros ó usa-las estrelas para a orientación e a navegación.